**Dôvodová správa**

**B. Osobitná časť**

**K bodu 1**

Upravuje sa rozsah pôsobenia požiadaviek kondicionality na poľnohospodárov, ktorých celková výmera poľnohospodárskej plochy je viac ako 10 ha v súlade s čl. 2 bodmi 1 a 2 nariadenia Európskeho parlamentu a Rady (EÚ) 2024/1468 zo 14. mája 2024, ktorým sa menia nariadenia (EÚ) 2021/2115 a (EÚ) 2021/2116, pokiaľ ide o normy dobrého poľnohospodárskeho a environmentálneho stavu, režimy v záujme klímy, životného prostredia a dobrých životných podmienok zvierat, zmeny strategických plánov SPP, preskúmanie strategických plánov SPP a výnimky z kontrol a zo sankcií (Ú. v. EÚ L 2024/1468, 24. 5. 2024) (ďalej len „nariadenie (EÚ) 2024/1468“).

**K bodu 2**

V súlade s čl. 3 a 4 nariadenia (EÚ) 2024/1468 sa navrhuje prechodné ustanovenie, podľa ktorého sa bude na posudzovanie podmienok poskytnutia podpory na základe žiadostí predložených v roku 2024 uplatňovať nová právna úprava.

**K bodu 3**

Upravuje sa znenie definície normy DPEP 5 tak, aby sa dodržiavanie uvedených podmienok nevzťahovalo na poľnohospodársku plochu začínajúci vinohrad a vinohrad v reštrukturalizácii v súlade s čl. 1 bodom 2 nariadenia (EÚ) 2024/1468.

**K bodu 4**

V norme DPEP 6 sa upravuje termín letného citlivého obdobia z „od 1. júna do 31. októbra“ na „od 1. júna do 15. októbra“, taktiež sa mení obdobie dokiaľ je možné prerušiť vegetačné obdobie z „do dvoch týždňov“ na „ do štyroch týždňov“. Upravuje sa podmienka zabezpečenia povinnosti 100 % tného vegetačného pokrytia v zimnom období od 1. novembra do 1. marca na ornej pôde so svahovitosťou nad 120. Upravuje sa znenie definície normy DPEP 6 tak, aby sa dodržiavanie uvedených podmienok nevzťahovalo na poľnohospodársku plochu začínajúci vinohrad a vinohrad v reštrukturalizácii v súlade s čl. 1 bodom 2 nariadenia (EÚ) 2024/1468.

**K bodu 5**

Dopĺňajú sa podmienky normy DPEP 7 o možnosť diverzifikácie plodín v nadväznosti na prílohu III nariadenia Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 (Ú. v. EÚ L 435, 6.12.2021) v platnom znení v súlade s čl. 1 bodom 2 nariadenia (EÚ) 2024/1468. Podľa nariadenia (EÚ) 2024/1468 by mali mať členské štáty možnosť umožniť poľnohospodárom dodržiavať normu DPEP 7 aj prostredníctvom diverzifikácie plodín. Z tohto dôvodu sa v Slovenskej republike upravujú podmienky normy DPEP 7 a návrhom nariadenia vlády sa umožní poľnohospodárom splniť túto normu diverzifikáciou plodín. Z uvedeného vyplýva, že normu DPEP 7 môže podľa novej právnej úpravy poľnohospodár splniť prostredníctvom striedania plodín alebo diverzifikáciou plodín, teda uvedené spôsoby dodržania normy DPEP 7 platia alternatívne.

**K bodu 6**

Upravuje sa termín zákazu poľnohospodárskej činnosti na pôde ležiacej úhorom s porastom pre potreby DPEP 8 z dôvodu potreby úpravy termínu jesenných prác na tejto ploche.

**K bodu 7**

Opravuje sa znenie tabuľky č. 1 s cieľom jeho spresnenia.

**K bodu 8**

Dopĺňa sa transpozičná príloha v súvislosti implementáciou nariadenia (EÚ) 2024/1468.

**K čl. II**

Účinnosť nariadenia vlády sa navrhuje dňom vyhlásenia v Zbierke zákonov z dôvodu skutočnosti, že podľa čl. 3 nariadenia 2024/1468 zmeny týkajúce sa noriem GAEC 6, 7 alebo 8 sa vzťahujú k roku podávania žiadostí 2024. Zároveň čl. 4 nariadenia 2024/1468 ustanovuje uplatňovanie čl. 2 ods. 2 a 3 a prílohy k tomuto nariadeniu od roku podávania žiadostí 2024.